
Θέμα: Σχολείο Βικιπαίδειας Κρήτης για εκπαιδευτικούς και μαθητές
Αγαπητές συναδέλφισσες, Αγαπητοί συνάδελφοι,
Η Περιφέρεια Κρήτης - Αντιπεριφέρεια Παιδείας, Δια Βίου Μάθησης & Απασχόλησης, σε συνεργασία με τον Σύλλογο Σχολείων Κοινότητας Βικιπαίδειας Ελλάδας και το ΠΕΚΕΣ Κρήτης (αρμόδιος ΣΕΕ Δρ. Γ. Πανσεληνάς) προτίθεται να υλοποιήσει εκπαιδευτικό πρόγραμμα με τίτλο «Σχολείο Βικιπαίδειας Κρήτης». Σκοπός του προγράμματος είναι να δοθούν στους εκπαιδευτικούς όλων των βαθμίδων και ειδικοτήτων της Περιφέρειας Κρήτης εφόδια στη χρήση νέων τεχνολογιών και στην ανάπτυξη δεξιοτήτων του 21ου αιώνα (μαθαίνω να μαθαίνω, αναπτύσσω δεξιότητες, μαθαίνω να ζω με τους άλλους, συνδέομαι με τη ζωή, γίνομαι ενεργός πολίτης), ώστε να εφαρμόσουν αντίστοιχα εκπαιδευτικά προγράμματα για τους μαθητές των σχολείων τους, χρησιμοποιώντας καινοτόμες μεθόδους μάθησης μέσω της συνεργατικής συγγραφής άρθρων στην Wikipedia.
Εκδήλωση ενδιαφέροντος
Όσοι εκπαιδευτικοί ενδιαφέρονται να λάβουν μέρος στο προτεινόμενο δωρεάν επιμορφωτικό πρόγραμμα (ενδεικτικό χρονοδιάγραμμα), το οποίο θα τρέξει σε κάθε Περιφερειακή Ενότητα της Κρήτης, στην έδρα της εκάστοτε Π.Ε. με περιορισμένες θέσεις με σκοπό την εκπροσώπηση το δυνατόν περισσότερων σχολείων, παρακαλούνται να συμπληρώσουν την φόρμα συμμετοχής, στην παρακάτω ιστοσελίδα, ως τις 25/11/2018:
https://tinyurl.com/WikipediaSchoolCreteApplyForm 

